open-index/open-wikipedia-markdown huggingface dataset:
చల్లా పిచ్చయ్యశాస్త్రి

**చల్లా పిచ్చయ్యశాస్త్రి** మహాకవి, శతావధాని, పండితుడు, సంగీత విద్వాంసుడు.
## జీవిత విశేషాలు
ఇతడు విజయ నామ సంవత్సర ఆషాఢ శుద్ధ ఏకాదశినాడు గుంటూరు జిల్లా, ఇంటూరు గ్రామంలో వెంకమాంబ, పున్నయ్య దంపతులకు జన్మించాడు. 
### బాల్యము, విద్యాభ్యాసము
ఇతడు వీధిబడిలో చదువుకుంటూ మామ రాజనాల వేంకటసుబ్బయ్యశాస్త్రివద్ద రఘువంశం ప్రథమసర్గ పూర్తిచేశాడు. వల్లూరులోని ప్రతాపరామయ్య వద్ద రఘువంశం ద్వితీయ సర్గ ప్రారంభించాడు. తరువాత పాతూరి రామస్వామి వద్ద రఘువంశములోని ద్వితీయ,తృతీయ సర్గలు పూర్తిచేసి, కుమార సంభవములోని మొదటి ఐదు సర్గలు చదివాడు. తాడేపల్లి వేంకటసుబ్బయ్య వద్ద నాటకాలంకార శాస్త్రములతోపాటుగా సంస్కృత పంచకావ్యములు, మనుచరిత్ర మొదలైన ఆంధ్రకావ్యములు అధ్యయనం చేశాడు. 
### ఉద్యోగపర్వము
ఇతడు మొదట ఇంటూరు హిందూ హైస్కూలులో 1928 నుండి ప్రధానోపాధ్యాయుడిగా పనిచేశాడు. తరువాత 1944లో పొన్నూరులోని భావనారాయణ సంస్కృత కళాశాలలో ఆంధ్రోపన్యాసకుడిగా చేరి 1951 వరకు పనిచేసి ఉద్యోగ విరమణ చేశాడు.

## అవధానరంగము
ఇతడు రాళ్ళబండి వెంకటసుబ్బయ్యతో కలిసి జంటగా 1913-1915 మధ్య మూడు సంవత్సరాలు అనేక శతావధానాలు, అష్టావధానాలు చేశాడు. వాటిలో ప్రత్తిపాడులో ఒక శతావధానము, ఉల్లిపాలెం, కొల్లూరులలో రెండు అష్టావధానాల వివరాలు మాత్రమే లభ్యమౌతున్నాయి. ఇతడు ఒంటరిగా కూడా  
అనేక అవధానాలు చేశాడు. 
### కొన్ని అవధానపద్యాలు
* సమస్య: ఉత్తరంబున భానుదేవుఁడుదయంబయ్యెన్
పూరణ:నెత్తమ్ములు దళ్కొత్తగ
మొత్తములై యంధతమసములు పోవంగా
క్రొత్తగ నల్లదె పూర్వ న్
గోత్తరమున భానుదేవుఁడుదయంబయ్యెన్


* సమస్య: నారీమణి యోర్తు చూపె నాలుగు కుచముల్
పూరణ:స్మేరానన యగుచు మణి
స్పార ముకురమందు తనదు చాయంగని త
న్జేరెడు చెలికత్తెయకున్
నారీమణి యోర్తు చూపె నాలుగు కుచముల్


* సమస్య: తండ్రీ! అని పిల్చె నొక్క తన్వి స్వనాథున్
పూరణ:గండ్రయయియల్ల బేరుల
యాండ్రవెలెన్నేందు సరసమాడెదనంచున్
పండ్రెడేడుల కొమరుల
తండ్రీ! అని పిల్చె నొక్క తన్వి స్వనాథున్

* వర్ణన: తిరుపతి వేంకట కవులపై పద్యం
ధరణిధవుల్ వినన్ శతవధానవిధాన ప్రథన్ గణించి క్రి
క్కిరిసి యశంబు దిక్తటుల గీల్కొనఁ బల్కుల కుల్కులాడి కి
న్నెర పలుమెట్లలోన ఠవణిల్లెడు నల్లికకెల్ల చెల్లెయౌ
సరసపుఁ గైతపోషణము సల్పిరి తిర్పతి వేంకటేశ్వరుల్


## రచనలు
ఇతడు అనువాదాలు, స్వతంత్రకావ్యాలు, నాటకాలు, విమర్శగ్రంథాలు, లక్షణ గ్రంథాలు మొదలైనవి 40కి పైగా వెలువరించాడు. 
వాటిలో కొన్ని:
# శ్రీమదాంధ్ర గీతగోవిందము
# హంసలదీవి ప్రభావము
# చాణక్యనీతి దర్పణము
# భాషాభ్యుదయము
# స్వీయచరిత్ర

## మూలాలు

వర్గం:1893 జననాలు
వర్గం:1959 మరణాలు
వర్గం:గుంటూరు జిల్లా కవులు
వర్గం:శతావధానులు
వర్గం:జంటకవులు
మరువాడ శంభన్న శాస్త్రి

**మరువాడ శంభన్న శాస్త్రి** ప్రముఖ తెలుగు రచయిత. *అభినవ గౌతమ*, *తర్క వేదాంత విద్యా విశారద* ఆయన బిరుదులు. ఆయన పేరూరు సంస్థానాదీశుడైన వేంకట భానోజీ రామర్సు ప్రభువు ఆస్థాన పండితుడిగా పనిచేసేవాడు. ఈయన పద్మ పురాణం అనే గ్రంథంలోని భూమిఖండాన్ని తెలుగులోకి అనువదించి రాశాడు. 
## జీవితం
ఆయన 1874 సంవత్సరం జూలైలో చాంద్రమాన భావ సంవత్సర ఆషాఢ శుద్ధ నవమి నాడు, స్వాతీ నక్షత్రం నాలుగో పాదంలో జన్మించాడు. ఆయన జన్మనామం సాంబశివుడు. ఆయన తల్లిదండ్రులు శ్రీరాజరాజేశ్వరి, లక్ష్మణయ్యలు. ఆయన స్వగ్రామం విలస. ఈ గ్రామం పేరూరు గ్రామ జమీందారులగు జిల్లెళ్ళ వంశీయుల ఆధీనంలో ఉండేది. ఆయనకు ఐదో ఏటకే అక్షర జ్ఞానం అబ్బడంతో అప్పుడే ఉపనయనం గావించారు. దాంతో ఆయన వేదాద్యయనం ప్రారంభించాడు. కానీ దురదృష్టవశాత్తూ చిన్న వయసులోనే తల్లిదండ్రులు మరణించడంతో వైరాగ్యం చుట్టుముట్టింది. ఒక సద్గురువును ఆశ్రయించి శాస్త్రాలను అభ్యసించాలనే కోరికతో పేరూరు గ్రామ వాస్తవ్యుడైన చన్నయ్య శాస్త్రి దగ్గర చేరి కావ్య, నాటక, అలంకార తర్క శాస్త్రాలను చదివాడు. 
తరువాత న్యాయశాస్త్రం చదవడానికి విజయనగరం వెళ్ళాడు. అక్కడ సంస్థాన పండితుడైన గుమ్మలూరి సంగమేశ్వర శాస్త్రి దగ్గర ఎనిమిది సంవత్సరాల పాటు న్యాయవిద్యనభ్యసించాడు.

మరల స్వగ్రామానికి తిరిగి వచ్చి పీఠికా పురం ఆస్థాన విద్వాంసుడు, *తర్క కేసరి* అని బిరుదు కలిగిన శ్రీపాద లక్ష్మీనరసింహ శాస్త్రి దగ్గర మరి కొన్ని న్యాయశాస్త్ర గ్రంథాలు చదివాడు. తరువాత మళ్ళీ ఆదిగురువైన చన్నయ్య శాస్త్రి దగ్గర శంకరుని బ్రహ్మసూత్ర భాష్యాలు చదివాడు. తరువాత ఉర్లాం, ఖాశింకోట, విజయనగరము, పిఠాపురము మొదలైన సంస్థానాలలో పండిత సభలందు పలు ప్రశంసలు అందుకున్నాడు.
## ఆస్థాన ప్రవేశం
పేరూరు గ్రామ వాస్తవ్యుడు, జమీందారు అయిన జిల్లెళ్ల రామోజీ భానో వారు ఆయనకు ఆస్థాన పండితుడిగా ఉండమని ఆహ్వానించాడు. పేరూరు గ్రామ సమీపాన యిచ్చమ్మగ్రహారంలో నివాసిస్తూ ఆంధ్రదేశంలో శాస్త్ర ప్రసంగాలు చేస్తుండే వాడు. అప్పుడప్పుడూ వారణాసి లాంటి ప్రదేశాలకు తీర్థయాత్రలకు పోయి అక్కడ రాఖాల్ న్యాయ భట్టాచార్య, వామాచరణ భట్టాచార్య, శివ కుమార పండేజీ మొదలైన వారితో న్యాయ సంవాదములు చేసి వారితో సత్కారం పొందాడు. 
ఇంకొకసారి కంచి కామకోటి పీఠాధిపతియైన చంద్రశేఖరేంద్ర సరస్వతి స్వామి ప్రేరణతో ముక్కామల అనే గ్రామంలో బ్రహ్మసప్తాహ సభలో అందరి పండితుల మధ్యన ప్రస్థాన త్రయం గురించి మంచి ఉపన్యాసమిచ్చి ఆయన ఆశీస్సులందుకున్నాడు. 
*వేదాంతం శేషాద్రి శాస్త్రి*, *కొల్లూరి సోమశేఖర శాస్త్రి*, *నౌడూరి కామేశ్వర శాస్త్రి* ఆయన శిష్య ప్రశిష్యుల్లో కొంతమంది.

ఆయనకు సంస్కృత భాషయందే కాక తెలుగులో కూడా మంచి ప్రావీణ్యం ఉంది. ఒకసారి రామోజీ భానో భార్యయైన వేంకట లక్ష్మాంబ ఆయనను పద్మపురాణమును తెలుగులోకి అనువదించమని అభ్యర్థించింది. వార్థక్యంలో ఉన్ననూ అందుకు ఆయన అంగీకరించి అదే ఆస్థానంలో జ్యోతిష శాస్త్ర పండితుడైన మంధా గోపాలశాస్త్రి రాత సహాయంతో పద్మపురాణంలోని ఆరు ఖండాలలో మూడు ఖండాలను తెలుగులోకి అనువదించాడు.

## మరణం
ఆగస్టు 24, 1953న పరమపదించాడు.

## మూలాలు

వర్గం:తెలుగు రచయితలు
వర్గం:1953 మరణాలు
వర్గం:1874 జననాలు
వర్గం:తూర్పు గోదావరి జిల్లా రచయితలు
గండిచెరువు

**గండిచెరువు**, రంగారెడ్డి జిల్లా, హయాత్‌నగర్‌ మండలానికి చెందిన గ్రామం. ఇది హయత్ నగర్ కు 10 కి.మీ.దూరములో ఉంది. 

## గణాంకాలు
;జనాభా (2011) - మొత్తం	- పురుషుల సంఖ్య	 - స్త్రీల సంఖ్య	 - గృహాల సంఖ్య	
;జనాభా (2001) మొత్తం. పురుషులు స్త్రీలు, నివాస గృహాలు. విస్తీర్ణము హెక్టర్లు. ప్రధాన భాష. తెలుగు.
## సమీప మండలాలు
సరూర్ నగర్ మండలం, హైద్రాబాద్ మండలాలు పడమరన, ఇబ్రహీంపట్నం మండలం దక్షిణాన, ఘటకేశర్ మండలం ఉత్తరాన ఉన్నాయి.

## సమీప గ్రామాలు
 
## రవాణ సౌకర్యాలు
ఈ గ్రామానికి అన్ని ప్రాంతాలనుండి రోడ్డు వసతి కలిగి బస్సుల సౌకర్యము ఉంది. ఇక్కడికి 10 కి.మీ దూరములో రైలు వసతి లేదు. కాని మలకపేట రైల్వే స్టేషను, కాచిగూడ రైల్వే స్టేషనులు సమీపములో ఉన్నాయి. ప్రధాన రైల్వేస్టేషను ఇక్కడికి 18 కి.మీ దూరములో ఉంది.

## మూలాలు

## వెలుపలి లంకెలు
ఇంజాపూర్

**ఇంజాపూర్**, తెలంగాణ రాష్ట్రం, రంగారెడ్డి జిల్లా, అబ్దుల్లాపూర్‌మెట్ మండలానికి చెందిన గ్రామం. తపాలా కార్యాలయం వనస్థలిపురం. పిన్‌కోడ్ 500070, 

ఇది హయత్ నగర్ కు 10 కి.మీ.దూరంలో ఉంది. ఈ గ్రామంలో అన్నపూర్ణ ఆయుర్వేద ఆసుపత్రి, ఔషద ఉత్పత్తి కేంద్రం ఉంది. ఈ ఆస్పత్రి కేన్సర్ వ్యాధి నయం చేయడానికి ప్రసిద్ధి.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని హయాత్‌నగర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన అబ్దుల్లాపూర్‌మెట్ మండలంలోకి చేర్చారు.

## రాజకీయం, నియోజక వర్గాలు

* అసెంబ్లీ నియోజకవర్గం: ఇబ్రహీంపట్నం శాసనసభ నియోజకవర్గం
* అసెంబ్లీ ఎమ్మెల్యే: మంచిరెడ్డి కిషన్‌రెడ్డి
* లోక్ సభ నియోజకవర్గం: భువనగిరి లోక్‌సభ నియోజకవర్గం పార్లమెంట్ సభ్యుడు: కోమటిరెడ్డి వెంకటరెడ్డి
## సమీప ప్రాంతాలు

* ఆలూరి కాలనీ, 
* గాయత్రి నగర్ కాలనీ, 
* రామ కృష్ణ నగర్ కాలనీ, 
* వనస్థలిపురం.

## మూలాలు

## వెలుపలి లంకెలు
కోట రామస్వామి నాయుడు

**కోట రామస్వామి నాయుడు** (జూన్ 16, 1896) భారతదేశానికి చెందిన ప్రముఖ టెన్నిస్ క్రీడాకారుడు. భారత జట్టు తరపున డేవిస్ కప్ లో పాల్గొన్న మొట్టమొదటి తెలుగువాడు.

ఆయన తండ్రి బుచ్చిబాబు నాయుడు. వారి కుటుంబం ఆయన తాత హయాంలో మద్రాసు వెళ్ళి స్థిరపడింది. అయిదుగురు అన్నదమ్ముల్లో ఈయన పెద్దవాడు. ఆయన కుటుంబంలో అందరూ క్రీడాకారులే. మద్రాసు, మైలాపూర్ లోని లజ్ హౌస్ అనే వారి ఇంటి ఆవరణలో రెండు టెన్నిస్ కోర్టులు, ఒక క్రికెట్ పిచ్ ఉండేవి. రెండు టెన్నిస్ కోర్టులలో ఒక దానిని మహిళలకు కేటాయించారు. కొంతమంది విదేశీయులు కూడా అక్కడ టెన్నిస్ ఆడటానికి వచ్చే వాళ్ళు. ఆటకు కావలసిన సామాగ్రిని వారే తెప్పించే వారు. బుచ్చిబాబు నాయుడు రోజూ ఉదయం గుర్రపు స్వారీ చేసేవాడు. వారి పిల్లలు ఇంట్లోనే చదువుకుంటూ క్రీడల్లో శిక్షణ తీసుకుంటూ ఉండేవారు.

బుచ్చిబాబు, ఆయన సోదరులు కలిసి మద్రాసు క్రికెట్ అసోసియేషన్, మద్రాసు యునైటెడ్ క్లబ్ ను స్థాపించారు. 1908లో బుచ్చిబాబు ఆధ్వర్యంలో భారత యూరోపియన్ జట్ల మధ్య క్రికెట్ పోటీలు జరిగాయి. అవి జరిగిన కొద్దిరోజులకే ఆయన మరణించాడు. మరి కొద్దిరోజులకే ఆయన భార్య కూడా మరణించింది. అప్పటికి కోట రామస్వామి వయసు పన్నెండేళ్ళు. అప్పటి నుంచి తాత దగ్గరకు దత్తత వెళ్ళాడు.
## మూలాలు

వర్గం:క్రీడాకారులు
ఆనందవర్ధన్

**ఆనందవర్ధన్** ఒక తెలుగు సినిమా నటుడు. బాలనటుడిగా సినీరంగంలోకి ప్రవేశించాడు. పాతిక సినిమాల్లో బాలనటుడిగా నటించిన అతని పూర్తి పేరు ప్రతివాది భయంకర శ్రీనివాస ఆనందవర్ధన్. నేపథ్య గాయకుడు దివంగత పీబీ శ్రీనివాస్ మనుమడు. ఆకాశవాణి అనే సినిమాలో హీరోగా నటించాడు. 

అతని తండ్రి ఫణీందర్ చార్టర్డ్ అకౌంటెంట్. అతనికి చిన్నతనం నుంచి రామాయణం కథ వినిపించేవాడు. అది బాగా వినడం వల్ల తిరిగి చెప్పగలిగేలా జ్ఞాపకం ఉండిపోయింది. అప్పటికే బాల రామాయణం తీయడానికి నటుల కోసం వెతుకుతున్న గుణశేఖర్ దృష్టిలో పడ్డాడు. అలా బాల రామాయణం సినిమాలో వాల్మీకి పాత్ర ఇచ్చారు. అదే సినిమాలో బాల హనుమంతునిగా కూడా నటించాడు. అప్పుడు అతని వయసు ఐదేళ్లు. అదే అతని మొదటి సినిమా.

తరువాత ప్రియరాగాలు, సూర్యవంశం మొదలైన 25 సినిమాల్లో బాలనటుడిగా చేశాడు. బాల నటునిగా జగపతి బాబు, నాగార్జున, వెంకటేష్, బాలకృష్ణ లతో నటించాడు. బాలకృష్ణతో ఓ జానపద సినిమా చేశాడు కానీ, నిర్మాణం మధ్యలోనే ఆగిపోయింది. సూర్యవంశం హిందీ వెర్షన్‌లో మరో బాల నటుడు అమితాబ్ ఎదురు కాగానే ఏడవటం మొదలుపెట్టాడు. తరువాత ఆ పాత్రకు ఇతన్ని ఎంపిక చేశారు. అమితాబ్ నుంచి నటనలో సలహాలు కూడా అందుకున్నాడు. ఒకటి నుంచి ఐదో తరగతి చదివినప్పుడు రోజుకు రెండు మూడు షెడ్యూల్స్ కూడా చేసేవాడు. అతని తాత పీబీ శ్రీనివాస్ అతన్ని నటుడిగా చూడాలనుకునేవాడు.

## సినిమాలు
* బాల రామాయణం
* సూర్యవంశం
* ప్రియరాగాలు
* ప్రేమించుకుందాం రా
* ఎగిరే పావురమా
* మనసంతా నువ్వే

## మూలాలు

వర్గం:తెలుగు సినిమా నటులు
వర్గం:తెలుగు సినిమా బాలనటులు
లయోలా కళాశాల, చెన్నై

**లయోలా కళాశాల** (**Loyola College** - **లయోలా కాలేజీ**) అనేది చెన్నై నగరంలో మద్రాసు విశ్వవిద్యాలయం పరిధిలోని ఒక స్వయం ప్రతిపత్తి గల జెస్యూట్ విద్యాసంస్థ. ఇది వాణిజ్యం, కళలు, ప్రకృతి శాస్త్రాలు, సామాజిక శాస్త్రాల డిగ్రీ కోర్సుల కోసం భారతదేశంలోని విద్యాసంస్థలలో ఉన్నత ఐదు ర్యాంకుల మధ్య స్థిరంగా ఉంది. ఇది విస్తారమైన కళల, శాస్త్రాల, వాణిజ్యములందు అండర్‌గ్రాడ్యుయేట్స్, పోస్ట్-గ్రాడ్యుయేట్స్, గౌరవ డిగ్రీల కొరకు ప్రవేశమిస్తుంది. ఈ కాలేజీ 99 ఎకరాలలో చెన్నై నడిబొడ్డైన నుంగంబక్కమ్‌లో క్యాంపస్ను కలిగివుంది. దీని యొక్క ఇరువైపుల చెట్లు గల దారులు, అకాడమిక్ భవనాలు, 1930 నాటి నిటారు గోతిక్ చర్చి, ప్రతి క్రీడ కోసం ప్రత్యేక ఫీల్డ్స్ దీనిని దక్షిణ మెట్రోపోలిస్ ప్రాంతంలో ఒక ముఖ్యమైన ప్రదేశం చేశాయి.
## పూర్వవిద్యార్థులు
ఈ కళాశాలలో చదువుకున్న కొంత మంతి ప్రముఖులు:
* రామస్వామి వెంకట్రామన్ - భారత మాజీ రాష్ట్రపతి
* జాస్తి చలమేశ్వర్ - సుప్రీం కోర్టు న్యాయమూర్తి. 
* పూసపాటి ఆనంద గజపతి రాజు - విజయనగరం పూసపాటి రాజవంశీయుడు, మాజీ మంత్రి, లోక్‌సభ సభ్యుడు.
* పి. చిదంబరం - కేంద్ర మాజీ హోం మంత్రి.
* దయానిధి మారన్ - లోక్‌సభ సభ్యుడు. మాజీ కేంద్ర మంత్రి.
* పర్వతనేని బ్రహ్మయ్య - పేరొందిన ఛార్టర్డ్ అకౌంటెంట్. 
* వర్ఘీస్ కురియన్ - సామాజిక వ్యాపారవేత్త, శ్వేత విప్లవ పితామహుడు.
* మహేంద్రసింగ్ ధోని - భారతీయ క్రికెటర్.
* రమేశ్ కృష్ణన్ - టెన్నీస్ క్రీడాకారుడు.
* రామనాథన్ కృష్ణన్ - టెన్నీస్ క్రీడాకారుడు.
* పాలగుమ్మి సాయినాథ్ - పాత్రికేయుడు.
* ఘట్టమనేని మహేశ్ ‌బాబు - సినిమానటుడు.
* దగ్గుబాటి వెంకటేష్ - సినిమానటుడు.
* ప్రశాంత్ - సినిమానటుడు.
* యువన్ శంకర్ రాజా - సంగీత దర్శకుడు.
* అరవింద్‌ స్వామి - సినిమానటుడు.
* విశాల్ కృష్ణ - సినిమానటుడు.
* విశ్వనాథన్ ఆనంద్ - చదరంగ క్రీడాకారుడు.
* డి.కె.శ్రీనివాసన్ - సామాజిక సేవకుడు, వ్యాపారవేత్త.

## చిత్రమాలిక

Image:Loyola college entrance.jpg|ప్రవేశద్వారం
Image:Loyola college.jpg|తమిళంలో ప్రవేశద్వారం వద్ద నేమ్‌ బోర్డ్
|ప్రధాన భవనం యొక్క వెనుక వైపు
Image:New Loyola Church.jpg|లయోలా చర్చి


## మూలాలు

వర్గం:మద్రాసు విశ్వవిద్యాలయం
ఫణికాంత్

thumb|కొత్త బంగారు లోకం సినిమాలో ఫణికాంత్
**కారెంకి ఫణికాంత్** ఒక తెలుగు సినిమా నటుడు. ఇతని అసలు పేరు ఫణీంద్ర. సుమారు 80 సినిమాల్లో నటించాడు. ముఖ్యంగా సహాయపాత్రలు పోషిస్తుంటాడు. ఇతని మొదటి సినిమా జూనియర్ ఎన్టీఆర్ కథానాయకుడిగా నటించిన ఆది. 

ఆయన స్వస్థలం గోదావరి ఒడ్డునే ఉండే తాళ్లపూడి మండలం వేగేశ్వరపురం. తన తండ్రి కొయ్యలగూడెంలో వీడీవోగా ఉద్యోగం చేయడం వల్ల వారి కుటుంబం కొయ్యలగూడెంలో స్థిరపడింది. అతని చదువు కూడా అక్కడే సాగింది. తండ్రి కారెంకి శ్రీరామ్మూర్తి  కోరిక మేరకు సినీ రంగంలో ప్రవేశించాడు. ప్రస్తుత నివాసం హైదరాబాదులోని కూకట్ పల్లి. 
## నటించిన సినిమాలు
* యజ్ఞం
* కొత్త బంగారు లోకం
* ఖడ్గం
* లక్ష్మీనరసింహ
* రణం
* స్టాలిన్
## మూలాలు

## బయటి లింకులు
*ఫణికాంత్ ఫేస్ బుక్ పేజీ

వర్గం:తెలుగు సినిమా నటులు
లక్ష్మితండ

**లక్ష్మితండ**, తెలంగాణ రాష్ట్రం, యాదాద్రి భువనగిరి జిల్లా, బొమ్మలరామారం మండలానికి చెందిన గ్రామం. 

## సమీప మండలాలు
 
కీసర మండలం పడమరన, బీబీనగర్ మండలం దక్షిణాన, ఎం.తుర్కపల్లి మండలం ఉత్తరాన, ఘటకేశర్ మండలం దక్షిణాన ఉన్నాయి. సమీప పట్టణాలు భువనగిరి, హైదరాబాద్, జనగాం, సిద్ధిపేట. ఈ ప్రాంతము నల్గొండ జిల్లా రంగారెడ్డి జిల్లా సరిహద్దులో ఉంది.

## రవాణా సౌకర్యాలు
ఇక్కడికి దగ్గరిలోని పట్టణం భువనగిరి. ఈ గ్రామమునుండి పరిసర ప్రాంతాలకు రోడ్డు వసతి వుండి బస్సుల సౌకర్యము ఉంది. ఈ గ్రామానికి 10 కి.మీ లోపు రైలు వసతి లేదు. కాని ప్రధాన రైల్వే స్టేషను సికింద్రాబాద్ కి.మీ దూరములో ఉంది.

## మూలాలు

## వెలుపలి లంకెలు

వర్గం:తెలంగాణ జిల్లాల శివారు గ్రామాలు
ఉజ్జిని నారాయణరావు

**ఉజ్జిని నారాయణరావు**, తెలంగాణ రాష్ట్రానికి చెందిన రాజకీయ నాయకుడు. భారత కమ్యునిస్టు పార్టీ సీనియర్ నేత, స్వాతంత్ర్య సమరయోధుడు, రజాకార్లకు వ్యతిరేకంగా ఎదురొడ్డి పోరాడిన నాయకుడు. నల్లగొండ జిల్లా మునుగోడు శాసనసభ నియోజకవర్గం నుంచి 1985-99 కాలంలో సీపీఐ పార్టీ తరఫున మూడుసార్లు ఎమ్మెల్యేగా గెలిచాడు.

## జననం
నారాయణరావు 1927, మే 30న తెలంగాణ రాష్ట్రం, నల్లగొండ జిల్లా, చింతపల్లి మండలంలోని గడియగౌరారం గ్రామంలో జన్మించాడు.

## రాజకీయ జీవితం
విద్యార్థి దశ నుండి కమ్యూనిస్టు పార్టీ విధానాలతో ప్రభావితుడై ప్రజా ఉద్యమాల్లో చురుకుగా పాల్గొన్నాడు. 1951లో దేవరకొండ తాలుకా పార్టీ కార్యదర్శిగా ఎన్నికై 12 ఏళ్ళపాటు కమ్యూనిస్టు పార్టీని బలోపేతం చేశాడు. ధర్మభిక్షం, ఎలమందలతో కలిసి భూపోరాటాలు సాగించి పేదలకు భూపంపిణీకి పాటుపడ్డాడు. సకాయి బకాయి పన్ను ఉద్యమం దేవరకొండ తాలుకాలో నారాయణరావుకు గుర్తింపు తెచ్చింది. 1967ఎన్నికల్లో భారత కమ్యునిస్టు పార్టీ తరపున మునుగోడు శాసనసభ నియోజకవర్గం నుండి పోటిచేసి కాంగ్రెస్ నేత పాల్వాయి గోవర్ధన్‌రెడ్డి చేతిలో ఓటమి చెందాడు. 1985లో కాంగ్రెస్ నేత ఎం. నారాయణరావుపై గెలిచి తొలిసారిగా ఎమ్మెల్యే అయ్యాడు. 1989, 1994 ఎన్నికల్లో పాల్వాయి గోవర్ధన్‌రెడ్డిపై వరుస విజయాలు సాధించి హాట్రిక్ ఎమ్మెల్యేగా నిలిచాడు.

### ఎన్నికల వివరాలు

## రైతు బాంధవుడు
దేవరకొండ తాలూకాలో కమ్యూనిస్టు ఉద్యమ నిర్మాణానికి శ్రీకారం చుట్టిన నారాయణరావు తన జీవితానంతా రైతాంగ ఉద్యమాలకే ధారబోశాడు. రజాకార్లకు, భూస్వాములకు వ్యతిరేకంగా ఎన్నో పోరాటాలు చేశాడు. భూస్వాముల చెరల్లో ఉన్న భూములను పేదలకు పంపిణీ చేయడంలో కీలక పాత్ర పోషించాడు. కరీంనగర్ జిల్లా పొల్కంపల్లి వెంకటరామారావుతో కలసి ఆంధ్ర మహాసభలో చేరి ప్రజాసమస్యలపై స్పందించడంతోపాటు, భూ పోరాట ఉద్యమాల్లో పాల్గొన్నాడు. సాగునీటి భూములపై అప్పటి ప్రభుత్వం వసూలు చేస్తున్న పన్నుల బకాయిలు, నీటి తీరువా వసూళ్లను రద్దు చేయించడంలో అలుపెరుగని పోరాటం చేశారు. రైతాంగ, కార్మిక, వ్యవసాయ కూలీల సమస్యలపై నిరంతర పోరాటాలు నిర్వహించి రైతు బంధువుగా పేరు సంపాదించారు. నారాయణరావు దేవాదాయ కౌలు రైతుల సంఘం రాష్ట్ర అధ్యక్షుడిగా కూడా పనిచేశాడు.

## మరణం
క్యాన్సర్ వ్యాధితో బాధపడుతున్న నారాయణరావు హైదరాబాద్‌లోని ఎల్‌బినగర్ కామినేని ఆసుపత్రిలో చికిత్స పొందుతూ తన 90వ ఏట 2016, జూలై 13న మరణించాడు.

## మూలాలు

## ఇతర లింకులు

వర్గం:2016 మరణాలు
వర్గం:నల్గొండ జిల్లా రాజకీయ నాయకులు
వర్గం:తెలంగాణ స్వాతంత్ర్య సమరయోధులు
వర్గం:కమ్యూనిస్టు నాయకులు
వర్గం:నల్గొండ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:నల్గొండ జిల్లా వ్యక్తులు
చండీగఢ్ గ్రూప్ ఆఫ్ కాలేజెస్

**చండీగఢ్ ఇంజనీరింగ్ కళాశాల** (**CEC**) భారతదేశంలోని చండీగఢ్ దగ్గరలోని మొహాలీ నగరంలో లాండ్రన్ కాంపస్ కు చెందిన చండీగఢ్ గ్రూప్ ఆఫ్ కాలేజెస్ లో ఒక ఇంజనీరింగ్ కళాశాల. ఇది పంజాబ్ సాంకేతిక విశ్వవిద్యాలయం చే డిగ్రీ కోర్సుల కోసం గుర్తింపు పొందింది. ఈ సంస్థ 2002 లో స్థాపించబడింది. లాండ్రన్ కాంపస్ ప్రారంభమైన ఒక సంవత్సరం తరువాత ఈ కళాశాల ప్రారంభమైనది. ఇది పంజాబ్ లోని అతిపెద్ద ఇంజనీరింగు కళాశాలాలలో ఒకటి.

## మౌలిక వసతులు
alt=Chandigarh Engineering College|thumb|చండీఘర్ ఇంజనీరింగ్ కళాశాల|300x300px
ఈ కళాశాల లాండ్రన్ కాంపస్ లో గల తొమ్మిది కళాశాలలో ఒకటి. ఇది ఈ కాంపస్ లో ముఖ్యమైన కళాశాల. ఈ కళాశాలకు నాలుగు బ్లాకులు ఉన్నాయి. ఇవి కళాశాల యొక్క వివిధ విభాగాల కొరకు ఏర్పడినవి.
* బ్లాక్ 1: ఎలక్ట్రానిక్స్, కమ్యూనికేషన్స్ ఇంజనీరింగు 
* బ్లాక్ 2: మెకానికల్ ఇంజనీరింగు
* బ్లాక్ 3: కంప్యూటరు సైన్స్, ఇన్ఫర్మేషన్ టెక్నాలజీ .
* బ్లాక్ 13: అప్లైడ్ సైన్సు .
2004 ఏప్రిల్ 26 లో, ఈ కళాశాల ISO 9001:2000 సర్టిఫికేటును ఆస్ట్రేలియా, న్యూజిలాండ్ అక్రేడిటాషన్ సిస్టం నుండి పొందింది.
## ఎన్.బి.ఎ.ఆధికారిక మైన గుర్తింపు
ఈ కళాశాలకు AICTE చే స్థాపించబడిన జాతీయ బోర్డు ఆఫ్ అరెడిటాషన్ నుండి అధిరాకరమైన గుర్తింపు పొందింది. ఇన్ఫోసిస్, టి.సి.యస్ అంరియు విప్రో వంటి కంపెనీలు ఈ కళాశాలలో కాంపస్ ఇంటర్యూలు నిర్వహించి ఉద్యోగావకాశాలను కల్పిస్తున్నాయి.

## మూలాలు

వర్గం:ఇంజనీరింగ్ కళాశాలలు
నారావారిపల్లె

**నారావారిపల్లె,** ఆంధ్రప్రదేశ్ రాష్ట్రం, తిరుపతి జిల్లా, చంద్రగిరి మండలంలోని రెవెన్యూయేతర గ్రామం.

## గ్రామ ప్రముఖులు
*నారా చంద్రబాబునాయుడు - ఆంధ్ర ప్రదేశ్ ముఖ్యమంత్రి
*నారా లోకేష్ - ఆంధ్రప్రదేశ్ పంచాయితీరాజ్, ఐటీ మంత్రి వర్యులు
:
## మూలాలు
అబ్రాజ్ అల్ బెయిట్

**అబ్రాజ్ అల్ బెయిట్ టవర్స్** (**Abraj Al-Bait Towers**, **Makkah Royal Clock Tower Hotel** - **మక్కా రాయల్ క్లాక్ టవర్ హోటల్**) అనేది సౌదీ అరేబియా లోని మక్కాలో గల ప్రభుత్వ సొంతమైన మెగాఎత్తైన భవన సముదాయం. ఈ టవర్లు అబ్దుల్‌అజిజ్ ఎండోమెంట్ ప్రాజెక్ట్ యొక్క ఒక భాగం ఇది దానియొక్క భక్తులకు భోజన సదుపాయములను సమకూర్చుటలో నగర ఆధునికీకరణ సేవలు అందిస్తుంది. ఈ కేంద్ర హోటల్ భవనం ప్రపంచంలోనే అతిపెద్ద గడియారం ముఖమును కలిగి ఉంది, ప్రపంచంలో మూడవ అతి పొడవైన భవనము, ప్రపంచంలో నాల్గవ అతిపొడవైన స్వేచ్ఛానిటారు నిర్మాణం. ఈ భవన సముదాయము ప్రపంచంలోనే అతిపెద్ద మసీదు, ఇస్లాం మతం యొక్క అత్యంత పవిత్రమైన స్థలం మస్జిదుల్ హరామ్ నుండి మీటర్ల దూరంలోనే ఉంది. ఈ కాంప్లెక్స్ యొక్క డెవలపర్, కాంట్రాక్టర్ "సౌదీ బిన్‌లాడిన్ గ్రూప్", ఇది కింగ్డమ్‌ యొక్క అతిపెద్ద నిర్మాణ సంస్థ.

## మూలాలు

వర్గం:ఆకాశహర్మ్యాలు
కామినేని శ్రీనివాసరావు

thumb|కామినేని శ్రీనివాసరావు
**కామినేని శ్రీనివాసరావు** (జననం: మే 7, 1947) 2014 సార్వత్రిక ఎన్నికలలో కృష్ణాజిల్లా కైకలూరు నియోజకవర్గం నుంచి బీజేపీ తరపున శాసనసభ్యునిగా ఎన్నికై నారా చంద్రబాబునాయుడు నేతృత్వంలో ఏర్పడిన మంత్రిమండలిలో ఆరోగ్య శాఖ, మెడికల్‌ ఎడ్యుకేషన్‌ శాఖల మంత్రిగా పని చేశాడు..  1980 దశకంలో టీడీపీ ఎమ్మెల్సీగా ఉన్న కామినేని తదనంతరం పార్టీకి దూరమయ్యారు. 2009 ఎన్నికల్లో ప్రజారాజ్యం పార్టీ తరపున పోటీ చేసి ఓడిపోయారు. పీఆర్పీ కాంగ్రెస్‌లో విలీనం అయిన తర్వాత చిరంజీవితో పాటు కాంగ్రెస్ పార్టీలో కొనసాగారు. ఎన్నికలకు ముందు బిజెపిలో చేరి కైకలూరు అసెంబ్లీ స్థానం నుంచి విజయం సాధించారు. ఇతని స్వగ్రామం కైకలూరు మండలం వరహాపట్నం. ఇతని వయస్సు 67 సంవత్సరాలు. ఇతను ఎంబిబియస్ చదివాడు. ఇతనికి భార్య (విజయ సింహ), ముగ్గురు కుమారులు ఉన్నారు.

## మూలాలు

సాక్షి దినపత్రిక - 9-6-2014

వర్గం:1947 జననాలు
వర్గం:జీవిస్తున్న ప్రజలు
వర్గం:ఆంధ్రప్రదేశ్ శాసన సభ్యులు (2014)
2014 జమాల్‌పూర్ ఎన్‌కౌంటర్

thumb|బీహార్ లో జమాల్ పూర్ జిల్లా
**2014 జమాల్‌పూర్ నకిలీ ఎన్‌కౌంటర్ కేసు** జమాల్‌పూర్ ప్రాంతం, లూధియానా, పంజాబ్ లో ఇద్దరు దళిత సోదరులు: హరీందర్ సింగ్ (23), జతీందర్ సింగ్ (25)లను నకిలీ ఎన్‌కౌంటర్ లో చంపిన సంఘటనపై సాగుతున్న క్రిమినల్ కేసు. ఎస్.ఎస్.పి. సహా ముగ్గురు పోలీసు అధికారులను ఈ ఘటనకు బాధ్యులుగా పంజాబ్ పోలీసులు సస్పెండ్ చేశారు. శిరోమణి అకాలీ దళ్ సభ్యుడైన గుర్జిత్ సింగ్ ఈ అంశంలో పంజాబ్ పోలీసులతో కుమ్మక్కయ్యారన్న అంశం బయటకి వచ్చాకా ఈ కేసు వెలుగు చూసింది.
## వివరాలు
హరీందర్ సింగ్, జతీందర్ సింగ్ సోదరులు పంజాబ్ లోని మచ్ఛీవారాకు సమీపంలో భోపూర్ నివాసులైన దళిత కులస్తులు. దగ్గరలోని సమారా పట్టణంలో ప్రైవేటు కళాశాలలో గ్రాడ్యుయేషన్ చదువుతూ, జిల్లా స్థాయి కబడ్డీ క్రీడాకారులుగా రాణిస్తున్నారు. ఇద్దరు సోదరులకూ నేర చరిత్ర ఉంది. 2013-14లో అనుమతి లేకుండా ఇంటి పరిధిలోకి ప్రవేశించి, ఒక అమ్మాయిని అవమానించి, లైంగికంగా వేధించి, హత్యా ప్రయత్నం చేసినందుకు గాను వీరి మీద కేసు ఉంది. కానీ వీరి కుటుంబం ఇవి తప్పుడు కేసులని వాదిస్తోంది.

జమాల్ పూర్ లో ఇద్దరు సోదరులూ, మరో ఇద్దరు స్నేహితులతో అద్దె ఇంటిలో ఉంటున్నారు. కానిస్టేబుల్ యద్విందర్ సింగ్, ఇద్దరు హోం గార్డులు బల్దేవ్ సింగ్, అజిత్ సింగ్ లు వీరిపై దాడిచేశారు. భూస్వామి, శిరోమణి అకాలీ దళ్ పార్టీ సభ్యుడు అయిన గుర్జీత్ సింగ్ ఈ ఎన్ కౌంటర్ విషయంలో నిందితుడు. ఆయన ఈ దాడి జరిగిన సమయంలో పోలీసులుతో ఉన్నట్టు వాదనలున్నాయి. గుర్జీత్ సింగ్ భార్య రాజ్విందర్ కౌర్ సర్పంచ్ ఎన్నికల్లో అకాలీ దళ్ తరఫున పోటీచేశారు.
## నిరసనలు
ఆమ్ ఆద్మీ పార్టీ పంజాబీ శాఖ ఈ కేసులో సీబీఐ విచారణ జరగాలని డిమాండ్ చేస్తోంది. ఆప్ పంజాబ్ సమన్వయకర్త సచా సింగ్ - పోలీసుల ప్రమేయం చూస్తోంటే ఇది పక్కా ప్రణాళిక ప్రకారం జరిగిన కుట్రగా ఇప్పటికే స్పష్టమైందన్నారు. ఆయన పంజాబ్ లోని వివిధ జిల్లాల్లో నిరసనలకు ప్రణాళిక వేశారు. 

హతుల కుటుంబ సభ్యులు, సమర్థకులు లూధియానా - చండీగఢ్ జాతీయ రహదారిని నిరసనపూర్వకంగా నిరోధించి పోలీసులకు వ్యతిరేకంగా నినాదాలు చేశారు. జాట్ కులస్తుడైన గుర్జీత్, దళిత యువకులు ఇద్దరూ తమను మించిపోవడం సహించలేక కుల వివక్షాపూరిత హింసకు పాల్పడ్డారని అన్నారు.
## అధికారులపై చర్యలు
హత్యాయత్నం కేసులో ఉన్న ఈ ఇద్దరు సోదరులను చంపినందుకు పోలీసులు రివార్డు ఆశించారు. అయితే కానిస్టేబుల్, ఇద్దరు హోంగార్డులు సర్వీసు నుంచి డిస్మిస్ అయ్యారు. మోచివారా పోలీస్ స్టేషన్ హౌస్ ఆఫీసర్ మంజీందర్ సింగ్ కూడా డిస్మిస్ అయ్యారు. ఖన్నా జిల్లా ఎస్.ఎస్.పి. హర్ష్ కుమార్ బన్సాల్ ను కర్తవ్యాన్ని విడిచిపెట్టాడంటూ సస్పెండ్ చేశారు. షెడ్యూల్డ్ కులాలు, షెడ్యూల్డ్ తెగల అత్యాచార నిరోధక చట్టం కింద నిందితులపై కేసు నమోదైంది.
## దర్యాప్తు
14 అక్టోబర్ 2014న బొహాపూర్, జమాల్ పూర్ ప్రాంతాలు, అకాలీ నేత గుర్జిత్ సింగ్ స్వంత గ్రామమైన ఖొఖ్రాన్ ప్రాంతాల్లో ప్రజలను స్పెషల్ ఇన్వెస్టిగేషన్ టీం దర్యాప్తు చేస్తోంది. యువకుల గ్రామంలో వారికి మద్దతు లభిస్తూండగా, గుర్జీత్ గ్రామంలో మాత్రం ఆ సోదరులు ప్రమాదకారులని, భయంకరమైనవారనీ చెప్తున్నారు. బొహార్ పూర్, ఇరాక్ గ్రామాలకు చెందిన ఇద్దరు అమ్మాయిలను ఈ సోదరులు లైంగికంగా వేధించినందుకు నేరనిరూణ అయింది, ఆ అమ్మాయిలను కూడా విచారిస్తున్నారు.
## మూలాలు

వర్గం:న్యాయ శాస్త్రము
ఖగ్గవిసాణ సూత్రం

**ఖగ్గవిసాణ సూత్రం** బౌద్ధమతం తొలినాళ్ళలో వ్రాయబడిన సూత్రం. సంఘం (గుంపు) లో సన్యాసులు సంఘంగా ఉంటూ సన్యసించడం కంటే ఒంటరిగా సన్యసించడంలో ఉన్న లాభాన్ని నిరూపిస్తుంది.ఈ సూత్రం ముఖ్య ఉద్దేశం ప్రతి భిక్కుని కూడా ప్రత్యేకబుద్ధుడిగా మలచడం. ప్రత్యేకబుద్ధుడు అడవిలో ఒంటరిగా ఒక ఖడ్గమృగంలా సంచరించే వాడు.

## మూలం
ఈ ఖడ్గమృగం సూత్రం పాళీ భాషలో ఉన్న అష్టకవర్గం, పారాయణవర్గంలోని తొలి పాఠ్యాల్లోదిగా గుర్తించబడింది. ఈ గుర్తింపును నిర్ధారిస్తూ గాంధార బౌద్ధ పాఠ్యాలలో ఈ సూత్రం ఉంది. ఇది భారతీయ రాతప్రతుల్లోనే తొలి రాతప్రతి కావచ్చు అని ఒక వాదన ఉంది. కొన్ని బౌద్ధ మత సంస్కృత పాఠ్యాల్లో కూడా ఈ సూత్రం కనిపిస్తుంది. సంఘం (గుంపుగా) ద్వారానే జీవితం గడిపే బౌద్ధ మతంలో ఇలాంటి సూత్రం ఉండట ఆశ్చర్యకరమే. అయితే ఈ సూత్రం బౌద్ధ మతం వ్యాప్తి చెందని తొలినాళ్ళలో ప్రతిపాదించబడి ఉండవచ్చని అనుకుంటున్నారు.

## విషయవస్తువు
ఈ సూత్రంలోని పదాలు సంఘంలో బ్రతకటంలో ఉన్న కష్టాలను, ఒంటరిగా ఉండటంలో ఉన్న లాభాలను సూచిస్తూ ప్రతి బౌద్ధ భిక్కు అడవిలో ఒంటరిగా తిరిగే ఖడ్గమృగంలాగా బ్రతకాలని చెబుతుంది. వేరు వేరు రూపాంతరాలలో ఈ సూత్రం మారుతూ ఉంటుంది. కొన్ని రూపాంతరాలలో అయితే పదాల వరుస కూడా మారుతుంది. ఇది వ్రాతప్రతిగా మార్చబడటానికి ముందు వివిధ శృతిసమూహాల వద్ద మౌఖిక వాఙ్మయంగా ఉండి ఉండవచ్చన్నది సత్యం.

## మూలాలు

## బయటి లంకెలు
* యూట్యూబులో ఖగ్గవిసాణ సుత్తం
* ఆంగ్లంలో ఖగ్గవిసాణ సుత్తం అనువాదం

వర్గం:బౌద్ధ మతము
ప్రమాదస్థితిలో ఉన్న జాతులు

**ప్రమాదస్థితిలో ఉన్న జాతులు** అనేవి అంతర్జాతీయ ప్రకృతి పరిరక్షణ సమితి (International Union for Conservation of Nature) అనే సంస్ధ ద్వారా సంరక్షణ స్ధితిలో భాగంగా వర్గికరించబడిన జాతులు. ఈ జాతుల యెుక్క ప్రత్యుత్పత్తి, మనుగడ అభివృద్ధి చెందకపోతే ఇవి కూడా అంతరించే దశకు చేరుకుంటాయి.

ప్రధానంగా నివాసాలు కోల్పోవడం వల్ల కొన్ని జాతులు ప్రమాదస్థితిలో ఉన్నట్లుగా పరిగణించబడతాయి. ప్రమాదస్థితిలో ఉన్న జాతులు క్రమేపి అంతరించే జాతులుగా కూడా మారుతాయి. ఉదాహరణ - మిలటరి మాకేవ్.

ప్రస్తుతం 4728 జాతుల జంతువులు, 4914 జాతుల మెుక్కలూ ప్రమాదస్థితిలో ఉన్న జాతులుగా గుర్తించారు. 1998లో ఈ సంఖ్య 2815, 3222 గా ఉంది.

## ఇవి కూడా చూడండి
*కనుమరుగైన జాతులు
*ఆవాసాల నుండి కనుమరుగైన జాతులు
*తీవ్రంగా అంతరించే స్థితిలో ఉన్న జాతులు
*అంతరించే జాతులు

## మూలాలు

వర్గం:జీవ శాస్త్రము
వర్గం:సంరక్షణ స్థితి
సత్యనారాయణ పురం(త్రిపురారం)

**సత్యనారాయణ పురం**, నల్గొండ జిల్లా, త్రిపురారం మండలానికి చెందిన గ్రామం. పిన్ కోడ్: 508207. 
## చుట్టుప్రక్కల మండలాలు
మిర్యాలగూడ మండలం తూర్పు వైపున, నిడమనూరు మండలం పడమర వైపున, వేములపల్లి మండలం ఉత్తర దిక్కున, అనుమల మండలం పడమర దిశలో ఉన్నాయి.
మిర్యాలగూడ, సూర్వాపేట, మాచెర్ల, కోదాడ మున్నగు పట్టణాలు ఈ గ్రామానికి సమీపములో ఉన్నాయి.

## ప్రయాణ సౌకర్యములు
ఈ గ్రామానికి సమీపములో వున్న గ్రామం మిర్యాలగూడ. ఇది 18 కి.మీ. దూరములో ఉంది. ఇక్కడి నుండి పరిసర గ్రామాలకు రోడ్డు వసతి కలిగి బస్సుల సౌకర్యము ఉంది. మిర్యాల గూడలో రైల్వే స్టేషను ఉంది. ఇక్కడి నుండి ఇతర సుదూర ప్రాంతాలకు రైలు రవాణ వసతి ఉంది. గుంటూరు రైల్వే జంక్షను ఇక్కడికి 133 కి.మీ దూరములో ఉంది.
## ఈ గ్రామానికున్న ఉప గ్రామాలు
నీలైగూడెం, పల్తితండ, చంతారావ్ క్యాంప్.

## మూలాలు

## వెలుపలి లంకెలు
తీవ్రంగా అంతరించే స్థితిలో ఉన్న జాతులు

**తీవ్రంగా అంతరించే స్థితిలో ఉన్న జాతులు** అనేది అంతర్జాతీయ ప్రకృతి పరిరక్షణ సమైఖ్య (International Union for Conservation of Nature) అనే సంస్ధ ద్వారా సంరక్షణ స్ధితిలో భాగంగా వర్గికరించబడిన జాతులు. అంటే ఈ జాతులు నివాసాల నుండి కనుమరుగు అయ్యే దశకు దగ్గరగా ఉన్న జాతులు. ఈ వర్గానికి చెందిన జాతులను అత్యంత ప్రమాదకర స్థితిలో ఉన్న జాతులుగా అంతర్జాతీయ ప్రకృతి పరిరక్షణ సమైఖ్య (International Union for Conservation of Nature) IUCN Red Listలో గుర్తించింది.

2014లో మెుత్తం 2464 రకముల జంతువులు, 2104 రకముల మెుక్కలను గుర్తించింది.1998లో ఈ సంఖ్య 854, 909గా నమెదు జరిగింది.

## ఇవి కూడా చూడండి
*కనుమరుగైన జాతులు
*ఆవాసాలు నుండి కనుమరుగైన జాతులు
*అంతరించే జాతులు
*ప్రమాదస్థితిలో ఉన్న జాతులు

## మూలాలు

వర్గం:జీవ శాస్త్రము
వర్గం:సంరక్షణ స్థితి
ఆవాసాల నుండి కనుమరుగైన జాతులు

**ఆవాసాల నుండి కనుమరుగైన జాతులు,** అంతర్జాతీయ ప్రకృతి పరిరక్షణ సమితి (International Union for Conservation of Nature) సంరక్షణ స్ధితిలో భాగంగా వర్గీకరించిన జీవ జాతులు. ఈ జాతి జీవులు తమ సహజ ఆవాసాల్లో అంతరించి, అతి తక్కువ సంఖ్యలో ఇతర ప్రాంతాలకు గానీ, జంతుప్రదర్శన శాలలకు గానీ మాత్రమే పరిమితమైన జాతులు.

## ఇవి కూడా చూడండి
*కనుమరుగైన జాతులు
*తీవ్రంగా అంతరించే స్థితిలో ఉన్న జాతులు
*అంతరించే జాతులు
*ప్రమాదస్థితిలో ఉన్న జాతులు

## మూలాలు

వర్గం:జీవ శాస్త్రము
వర్గం:సంరక్షణ స్థితి
కనుమరుగైన జాతులు

జీవశాస్త్రం ప్రకారం కనుమరుగవడం అంటే ఏదైన జీవం లేదా జీవరాసులు యెుక్క ముగింపుగా చెప్పబడుతుంది.కనుమరుగవడం అంటే ఒక జీవి మరణించడం.కనుమరుగవడానికి ముందు ఆ జాతి ప్రత్యుత్పత్తిని కోల్పోవడం వంటి ప్రక్రియలు ఆగిపోవడం జరుగుతుంది.అలా కనుమరుగైన జాతులను తరువాత మిగిలే వాటి అవశేషాలు ద్వారా కనుగోనవచ్చు.

సుమారు 5 బిలియన్లకు పైగా అంటే సూమారు పూర్వం నివసంచింన లేదా నివసిస్తున్న 99%కు పైగా అనేక జాతులు కనుమరుగైయ్యయి. అంటే భూమి మీద నివసించిన అనేక జాతులు కనుమరుగైయ్యయి. సుమారు 10 నుంచి 14 మిలియన్ల జాతులు కనుమరుగైయ్యయి. సుమారు 1.2 మిలియన్ల కనుమరుగు అయ్యిన జాతులను నమెదు చేసారు.కాని ఇంకా సుమారు 86% కనుమరుగైన జాతులను గుర్తించాల్సి ఉంది.

## ఇవి కూడా చూడండి
*కనుమరుగైన జాతులు
*ఆవాసాలు నుండి కనుమరుగైన జాతులు
*తీవ్రంగా అంతరించే స్థితిలో ఉన్న జాతులు
*అంతరించే జాతులు
*ప్రమాదస్థితిలో ఉన్న జాతులు

## మూలాలు

వర్గం:జీవ శాస్త్రము
వర్గం:సంరక్షణ స్థితి
సంరక్షణ స్థితి

**సంరక్షణ స్థితి** అనేది ఒక జీవరాసికి సంబంధించిన జాతి లేదా జీవరాసులు సంబంధించిన జాతులు యెుక్క స్థితి గతులను వివరిస్తుంది.సంరక్షణ స్థితి ఒక జాతి మనుగడ సాగిస్తుందా లేదా లేకపోతే కనుమరుగైవుతుందా లేదా అనే విషయాలను చెప్పుతుంది.అనేక రకమైన విషయాలను పరిగనలోకి తీసుకోని వెల్లడిస్తుంది.సంరక్షణ స్థితి అనేది కేవలం ఏన్ని జాతులు ఉన్నాయి అనే కాక ఏని పుడుతున్నాయి ఏన్ని మరణిస్తున్నాయి లేదా ఏన్ని ప్రత్యుత్పత్తిలో ఉన్నాయి, ఏన్ని కనుమరుగైయ్యే స్థితిలో ఉన్నాయి అనే విషయాలను కూడా వెల్లడిస్తుంది.

The IUCN Red List of Threatened Species అనేది ప్రపంచంలోనే సంరక్షణ స్థితి జాబితా తాలుక గోప్ప వ్యవస్థ.మెుత్తం జాతి యెుక్క స్థితి గతులను వాటి నివాస ప్రాంతాలను భట్టి; నివసించే సంఖ్య భట్టి 9వర్గాలుగా చూపిస్తుంది.

## సంరక్షణ స్థితి జాబితాలో ఉన్న వర్గాలు
అంతర్జాతీయ ప్రకృతి పరిరక్షణ సమైఖ్య యెుక్క నిబంధనలకు అనుకలంగా 2001వ సంవత్సరం (version 3.1) ప్రకారం సంరక్షణ స్థితి జాబితాలో ఉన్న వర్గాలు మెుత్తం 9 అవి ఈ క్రింద పేర్కోనబడ్డాయి. 
#కనుమరుగైన జాతులు** (EX) **
#ఆవాసాల నుండి కనుమరుగైన జాతులు** (EW) **
#తీవ్రంగా అంతరించే స్థితిలో ఉన్న జాతులు** (CR) **
#అంతరించే జాతులు** (EN) **
#ప్రమాదస్థితిలో ఉన్న జాతులు** (VU) **
#ప్రమాదానికి దగ్గరలో ఉన్న జాతులు** (NT) **
#తక్కువ ఆందోళనగల జాతులు** (LC) **
#సమాచారం కొరత ఉన్న జాతులు** (DD) **
#మూల్యం నిర్ధారించని జాతులు** (NE) **
## వివిధ దేశాల వ్యవస్థలు
యురోపియన్ యునియన్ (EU) లోని పక్షుల, నివాసప్రాంతాల యొక్క మార్గదర్శకులు EU పరిధిలోనే సంరక్షణ స్థితి తాలుకు చట్టపరమైన నివేదికలు రూపోందిస్తారు.

## మూలాలు


వర్గం:జీవ శాస్త్రము
మూల్యం నిర్ధారించని జాతులు

**మూల్యం నిర్ధారించని జాతులు** అనేవి అంతర్జాతీయ ప్రకృతి పరిరక్షణ సమితి (International Union for Conservation of Nature) సంరక్షణ స్ధితిలో భాగంగా వర్గీకరించిన జాతులు. సంస్ధ, ఈ జాతుల గురించి ఇంకా అధ్యయనం చేయవలసి ఉంది.

## మూలాలు

వర్గం:సంరక్షణ స్థితి
సమాచారం కొరత ఉన్న జాతులు

[thumb|332x332px|[ఆర్కా — డేటా లోపిత జాతికి ఒక ఉదాహరణ]]
**సమాచారంకొరత ఉన్న  (DD) జాతి** (*Data Deficient*) అనేది జాతులలో ఒకటి, దీనిని  అంతర్జాతీయ ప్రకృతి పరిరక్షణ సమితి  (IUCN) సరైన సంరక్షణ స్థితిను అంచనా వేయడానికి తగిన సమాచారం లేనందున ఈ వర్గంలో చేర్చుతుంది. ఈ వర్గంలోకి వచ్చే జాతుల గురించి ప్రస్తుతానికి అందుబాటులో ఉన్న సమాచారం పరిమితంగా ఉండటం వల్ల, అవి అంతరించిపోతున్నాయా లేదా అనే విషయాన్ని ఖచ్చితంగా నిర్ణయించడం సాధ్యం కాదు.

## అర్హతలు
డేటా లోపించిన (DD) జాతులు కొన్ని సందర్భాల్లో విస్తృతంగా అధ్యయనం చేయబడ్డవిగా ఉండవచ్చు. అయితే, కొన్ని సందర్భాల్లో ఆ జాతుల సంఖ్యాబలం, వ్యాప్తి గురించి తగిన సమాచారం అందుబాటులో ఉండకపోవచ్చు.

ఇది జీవి యొక్క వర్గీకరణ (టాక్సానమీ) విషయంలో ఉన్న అనిశ్చితిని కూడా సూచించవచ్చు. ఉదాహరణకు, అంతర్జాతీయ ప్రకృతి పరిరక్షణ సమితి (IUCN) ఆర్కా (కిల్లర్ వేల్)ను "సమాచారం కొరత గల జాతి" గా వర్గీకరించింది, ఎందుకంటే ఈ తిమింగలం యొక్క రెండు లేదా అంతకంటే ఎక్కువ వేర్వేరు రకాలు స్వతంత్ర జాతులుగా ఉండే అవకాశం ఉందని భావిస్తున్నారు.  IUCN ప్రకారం, జాతులను "డేటా లోపిత"గా వర్గీకరించే సమయంలో జాగ్రత్త అవసరం. కొన్ని సందర్భాల్లో రికార్డులు లేని పరిస్థితి ఆ జాతి సంఖ్య ప్రమాదకరంగా తగ్గిపోయిందని సూచించవచ్చు. "IUCN వర్గీకరణ ప్రకారం, ఒక జాతి వ్యాప్తి పరిమితంగా ఉందని అనుమానం ఉంటే,, ఆ జాతి చివరిసారిగా నమోదైనప్పటి నుండి గణనీయమైన కాలం గడిచిపోయి ఉంటే, దానిని ప్రమాదంలో ఉన్న జాతిగా పరిగణించడం సమంజసం కావచ్చు" (ఇది జాగ్రత్త సూత్రంను కూడా సూచిస్తుంది).

## ఇవి కూడా చూడండి
*కనుమరుగైన జాతులు
*ఆవాసాలు నుండి కనుమరుగైన జాతులు
*తీవ్రంగా అంతరించే స్థితిలో ఉన్న జాతులు
*అంతరించే జాతులు
*ప్రమాదస్థితిలో ఉన్న జాతులు

## మూలాలు

వర్గం:సంరక్షణ స్థితి
వర్గం:జంతు శాస్త్రము
ప్రమాదానికి దగ్గరలో ఉన్న జాతులు

thumb|ప్రమాదానికి దగ్గరలో ఉన్న యూరోపియన్ అట్టర్
**ప్రమాదానికి దగ్గరలో ఉన్న జాతులు** అనేవి అంతర్జాతీయ ప్రకృతి పరిరక్షణ సమితి (International Union for Conservation of Nature) అనే సంస్ధ ద్వారా సంరక్షణ స్ధితిలో భాగంగా వర్గికరించబడిన జాతులు. ఈ జాతులు ముందు ముందు ప్రమాదస్థితిలో ఉన్న జాతులు జాబితాలో చేరవచ్చు.

2001 కి ముందు, IUCN పరిరక్షణ స్థితిని కేటాయించడానికి వెర్షన్ 2.3 వర్గాలు, ప్రమాణాలను ఉపయోగించింది, ఇందులో పరిరక్షణ-ఆధారిత జాతులకు ప్రత్యేక వర్గం ("సంరక్షణ ఆధారపడినవి", LR/cd) ఉంది. ఈ వర్గ వ్యవస్థతో, బెదిరింపులకు దగ్గరగా,  పరిరక్షణ ఆధారపడినవి రెండూ "తక్కువ ప్రమాదం" వర్గానికి ఉపవర్గాలుగా ఉన్నాయి. 2001 కి ముందు చివరిగా మూల్యాంకనం చేయబడిన టాక్సా వాటి LR/cd లేదా LR/nt స్థితిని నిలుపుకోవచ్చు, అయినప్పటికీ ఈ రోజు అదే సమాచారంతో వర్గాన్ని కేటాయించినట్లయితే, ఈ రెండు సందర్భాల్లోనూ జాతులు "ముప్పుకు దగ్గరగా (NT)" అని పేర్కొనబడతాయి.

## మూలాలు

## ఇవి కూడా చూడండి
*కనుమరుగైన జాతులు
*ఆవాసాల నుండి కనుమరుగైన జాతులు
*తీవ్రంగా అంతరించే స్థితిలో ఉన్న జాతులు
*అంతరించే జాతులు
*ప్రమాదస్థితిలో ఉన్న జాతులు
వర్గం:సంరక్షణ స్థితి
వర్గం:జీవ శాస్త్రము
దాదన చిన్నయ్య

**దాదన చిన్నయ్య** అనంతపురం జిల్లాకు చెందిన సాహిత్యవేత్త.
## జీవిత విశేషాలు
ఇతడు అనంతపురం జిల్లా, తాడిపత్రి తాలూకా, నారాయణరెడ్డి పల్లెలోని ఒక రైతు కుటుంబంలో బయ్యన్న, సుబ్బమ్మ దంపతులకు జన్మించాడు. తిరుపతిలోని శ్రీ వేంకటేశ్వర ప్రాచ్యకళాశాలలో చదివి విద్వాన్ పట్టా పుచ్చుకున్నాడు. తరువాత రాజమండ్రిలో పండిత శిక్షణను పూర్తి చేశాడు. తరువాత గుంతకల్లులో ఎస్.జె.పి.హైస్కూలు, బాలుర పురపాలకోన్నత పాఠశాలలలో తెలుగు పండితునిగా 35 సంవత్సరాలు పనిచేసి 1990లో పదవీవిరమణ చేశాడు. అవధాని చక్రాల లక్ష్మీకాంతరాజారావుతో కలిసి "దాదన - చక్రాల కవులు" పేరుతో జంటకవిత్వం చెప్పాడు

## రచనలు
# రత్నదీపులు
# శ్రీ బళ్ళారిదుర్గాంబికా శతకము
# శ్రీ ఆంజనేయ శతకము
# తెలుగు రవలు (చాటువులు)
# శ్రీ గురుగీత (ఆంధ్ర పద్యానువాదము)
# ఋషి సూక్తులు
# శ్రీమద్భాగవతము
# రఘు విజయం (పద్యకావ్యము)
# శ్రీ వాసవీ విజయం (సంగీత రూపకం)
# భువన విజయం
# కవిసార్వభౌమ శ్రీనాథ
# కసాపుర శ్రీ ఆంజనేయ సుప్రభాతం
# శ్రీ శ్రీనివాస కళ్యాణం
# శ్రీ వీరబ్రహ్మంగారి చరిత్ర
# మాయదాసు (నాటిక)

## మూలాలు

వర్గం:తెలుగు కవులు
వర్గం:సాహితీకారులు
వర్గం:అనంతపురం జిల్లా ఉపాధ్యాయులు
వర్గం:అనంతపురం జిల్లా రచయితలు
రాబర్ట్ ఓపెన్‌హైమర్

**జూలియస్ రాబర్ట్ ఓపెన్‌హైమర్ (Julius Robert Oppenheimer)** ( 1904 ఏప్రిల్ 22 – ఫిబ్రవరి 18, 1967) అమెరికా భౌతిక శాస్త్రవేత్త. యూనివర్సిటీ ఆఫ్ కాలిఫోర్నియా, బర్కిలీలో భౌతికశాస్త్ర అధ్యాపకుడు. యుద్ధ సమయంలో లాస్ అలమోస్ పరిశోధనాశాలకు అధ్యక్షుడు. రెండవ ప్రపంచ యుద్ధ కాలంలో హిరోషిమా, నాగసాకిలో పేల్చిన అణుబాంబులను తయారు చేసే మన్‌హట్టన్ ప్రాజెక్టులో అతని విశేష సేవలకు గుర్తుగా ఈయనను **అణుబాంబు పితామహుడు**గా పిలుస్తారు. మెుదటి అణుబాంబు పరీక్షను 1945 జూలై 16,లో మెక్సికోలోని ట్రినిటి టెస్టలో భాగంగా జరిపారు. . 

## మాన్‌హాటన్ ప్రాజెక్టు

యునైటెడ్ కింగ్‌డమ్, కెనడా రహస్య ప్రాజెక్టులు ట్యూబ్ అల్లాయ్స్, చాక్ రివర్ లాబోరేటరీస్‌ల సహకారంతో U.S., మొదటి అణ్వస్త్రాల రూపకల్పన, నిర్మాణాన్ని విజయవంతంగా పూర్తి చేసింది, దీనిని మాన్‌హాటన్ ప్రాజెక్టుగా పిలిచేవారు. అమెరికా భౌతిక శాస్త్రవేత్త J. రాబర్ట్ ఓపెన్‌హీమెర్ దీనికి సంబంధించిన శాస్త్రీయ పరిశోధనకు మార్గదర్శకత్వం వహించగా, మొత్తం ప్రాజెక్టుకు U.S. ఆర్మీ కార్ప్స్ ఆఫ్ ఇంజనీర్స్ యొక్క జనరల్ లెస్లీ గ్రోవ్స్ నేతృత్వం వహించారు. యురేనియమ్ గన్ రకం ఆయుధమైన హిరోషిమా బాంబును "లిటిల్ బాయ్" అని పిలుస్తారు, ఓక్ రిడ్జ్, టెన్నెస్సీలోని భారీ కర్మాగారాల నుంచి సేకరించిన యురేనియం యొక్క ఒక అరుదైన ఐసోటోప్, యురేనియం-235తో ఈ అణ్వస్త్రాన్ని తయారు చేశారు. 1945 జూలై 16న న్యూ మెక్సికోలోని అలామోగోర్డో సమీపంలో ట్రినిటీ ప్రదేశం వద్ద అణ్వస్త్రాన్ని మొదటిసారి పరీక్షించారు. పరీక్షించిన ఆయుధం "ది గాడ్జెట్,", నాగసాకి బాంబు "ఫ్యాట్ మ్యాన్" రెండూ ఇంప్లోజన్ రకం పరికరాలు, వీటిని మొదట ప్లూటోనియం-239తో తయారు చేశారు, వాషింగ్టన్‌లోని హాన్‌ఫోర్డ్ వద్ద ఉన్న అణు రియాక్టర్లలో ఈ కృత్రిమ మూలకాన్ని సృష్టించారు.

## మూలాలు

## విషయ సూచికలు
 

వర్గం:ప్రపంచ ప్రసిద్ధులు
దీవీ రంగనాథాచార్య

**దీవీ రంగనాథాచార్య** రచయిత, వైద్యుడు, సంఘసేవకుడు..ఆయన వెల్దుర్తి డాక్టర్ గా సుపరిచితుడు.
## జీవిత విశేషాలు
దీవీ రంగనాథాచార్య పాత గుంటూరు జిల్లా ముప్పవరంలో 1914 డిసెంబరు 21 న పెరుమాళ్ళాచార్యులు, రంగనాయకమ్మ దంపతులకు రంగనాథాచార్య జన్మించారు. విజయవాడ ఆయుర్వేద కళాశా లలో వైద్య విద్వాన్, మద్రాసు ఆయుర్వేద కళా శాలలో ఎల్ఐఎం పట్టా పొందారు. మద్రాసు అడయార్ హాస్పటల్లో కొంతకాలం వైద్యు లుగా పనిచేశారు. గుంటూరు జిల్లా  మాచెర్ల సమీపంలోని వెల్దుర్తి ప్రాథమిక వైద్యశాలలో మెడికల్ ఆఫీసర్గా చేరారు. పలనాడు ప్రాంతంలో మధుమేహ వ్యాధిగ్రస్తులకు చేసిన సేవలకు గుర్తిం పగా నాటి ముఖ్యమంత్రి పీవీ నరసింహారావు దీవీ ఉద్యోగ కాలాన్ని రెండు సంవత్సరాలు అదనంగా పొడిగించారు. ఉన్నత ఉద్యోగాల అవకా శాలు వచ్చినా పలనాడు ప్రజలకు సేవ చేయటానికి వాటిని తిరస్కరిం చారు. దీవీ రచించిన అవర్ రిపబ్లిక్ డే గ్రంధాన్ని చదివిన ప్రధాని నెహ్రూ ఆయనను అభినందిస్తూ లేఖ రాశారు. 1957లో మాచర్ల సమితి ఉపాధ్య క్షుడిగా ఏకగ్రీవంగా ఎన్నికయ్యారు. నాటి రాష్రపతి వీవీ గిరి వెలుర్తిలోని దీవీ గృహాన్ని సందర్శించడంతోపాటు స్వయంగా తన కారులో శ్రీశైలానికి తీసుకుని వెళ్లారు. మాచర్ల ప్రజలు దీవీకి దేశబంధు బిరుదు పురస్కారం తోపాటు పౌరసన్మానం చేశారు. వెలుర్తిలో ఆసుపత్రి, హైస్కూల్, గ్రంథా లయం, పశువుల ఆస్పత్రి, ఎస్సీ కాలనీల నిర్మాణాన్ని చేపట్టారు. మైడియర్ బాయ్, మైడ్రీమ్స్, నందికొండ గైడ్ ట్రూత్ అండ్ లవ్ అనే ఆంగ్ల గ్రంథా లతోపాటు విశ్వజనని ఈశ్వరమ్మ గ్రంధాన్ని కూడా రచించారు. 2004 జూన్ 26న రంగనాథాచార్య అస్తమించారు.
## మూలాలు

వర్గం:తెలుగువారిలో వైద్యులు
వర్గం:1914 జననాలు
వర్గం:2004 మరణాలు
వర్గం:ఆయుర్వేద వైద్యులు
వర్గం:గుంటూరు జిల్లా వైద్యులు
వర్గం:గుంటూరు జిల్లా రచయితలు
పర్వతనేని వీరయ్య చౌదరి

**పర్వతనేని వీరయ్య చౌదరి**
(1886 - 1970) స్వాతంత్ర్య సమర యోధుడు. సత్యాగ్రహి. కళాతపస్వి. వైణిక విద్వాంసుడు. పెదనందిపాడు పన్నుల సహాయ నిరాకరణ ఉద్యమ నాయకుడు . ఆంధ్ర శివాజీగా కీర్తి గడించాడు.

## బాల్యం,విద్య
పర్వ తనేని వీరయ్యచౌదరి గుంటూరు జిల్లా, పెదనందిపాడులో లక్ష్మయ్య, అంకమ్మ దంపతులకు 1886 అక్టోబరు 4న జన్మించారు. చిన్నతనంలోనే దక్షిణాదికి వెళ్లి సంగీతంలో శిక్షణను పొంది హరికథా విద్వాంసుడిగా గుర్తింపు పొందారు. 

పెదనంది పాడులో మిత్రుల సహకారంతో పోస్టాఫీసు, పాఠశాల ఏర్పాటుకు కృషి చేశారు. 
కళాకారుడిగా హరిశ్చంద్ర వంటి నాటకాలలో నటించారు. త్రిపురనేని రామస్వామి చౌదరి రచించిన కురుక్షేత్ర సంగ్రామం నాటకంలో పర్వతనేని కృషుడి పాత్రలు ధరించగా ప్రతీహారి పాత్రను ఆచార్య రంగా పోషించారు. తుమ్మల సీతారామమూర్తి రాసిన పద్యాలకు బాణీలను కట్టి సభల్లో ఆలపించేవారు.

## స్వాతంత్ర పోరాటం లో
గాంధీ సిద్ధాంతాలకు ఆకర్షితుడైన పర్వతనేని స్వాతంత్ర్య ఉద్యమ పోరాటంలోని అన్ని ఘట్టాలలో కీలకపాత్ర వహించారు. 1921లో పన్నుల సహాయ నిరాకరణ ఉద్య మాన్ని పర్వతనేని నాయకత్వంలో పెదనందిపాడు ప్రాంతంలో నిర్వహిం చడానికి జిల్లా కాంగ్రెస్ కమిటీ నిర్ణయించింది. పన్నులు వసూలు చేసే ప్రభుత్వోద్యోగులను సాంఘిక బహిష్కరణ చేయాలని పర్వతనేని పిలుపు నిచ్చారు. పెదనందిపాడు ప్రాంతంలో ఆరువేల మంది యువకులతో శాంతి సైనికులను తయారు చేశారు. బ్రిటీష్ ప్రభుత్వానికి పన్నులు చెల్లించవద్దని గుర్రంపై తిరుగుతూ ఊరూరు తిరిగి విస్త్రుతంగా ప్రచారం చేసారు. గ్రామాలలో కచేరిలు, బుర్ర కథలు ఏర్పాటు చేసి ప్రజలలో దేశ భక్తిని రగిల్చారు.

1921 డిసెంబరు 12 న పాలపర్రు గ్రామంలో బ్రిటీష్ పాలకులకు వేతిరేకంగా రైతు సభను నిర్వహించారు. ఒక్క పైసా పన్నుకూడా ప్రభుత్వానికి చెల్లించకుండా ప్రజలను కట్టడి చేసారు. భారతదేశ స్వాతంత్ర్య పోరాటంలో బ్రిటీష్ పాలకులను గడగడలాడించిన ఉద్యమాలలో ప్రధానమైనదిగా **పెదనందిపాడు పన్నుల నిరాకరణోద్యమం** గుర్తింపు పొందింది. ఉద్యమ నాయకునిగా చెరసాలకు వెళ్ళారు. 

పర్వతనేనిని **ఆంధ్రా శివాజీ**, దక్షిణ బార్టోలి నాయకుడిగా ప్రజలు కీర్తించారు.

మహాత్మాగాంధీ పెదనందిపాడును సందర్శించినప్పుడు సభ ఏర్పాట్లను పర్యవేక్షించారు. గాంధీ విజయం నాటకంలో ప్రముఖ పాత్రను పోషిం చారు. విదేశి వస్తు భహిష్కరణ, మద్యపాన వేతిరేక ఉద్యమాలలో క్రియాశీలక పాత్ర పోషించారు.

## చరమాంకం
ఆంధ్రప్రదేశ్ సంగీత నాటక అకాడమీ సభ్యులుగా వ్యవహరించిన పర్వత నేని హైదరాబాద్ రేడియో శ్రోతల సంఘానికి అధ్యక్షుడిగా పనిచేశారు. పెదనదిపాడులో హైస్కూలు, గ్రంథాలయం ఏర్పాటులో కృషి చేసారు. దేశ భక్తి, వీరత్వంలో ఆంధ్ర శివాజీగా పేరుగాంచిన వీరయ్యచౌదరి గారు 1970 ఫిబ్రవరి 8న హైదరాబాదులో కన్నుమూశారు.

పర్వతనేని వీరయ్య చౌదరి త్యాగానికి గుర్తుగా వారి విగ్రహాన్ని పెదనదిపాడు ప్రధాన కూడలిలో ప్రతిష్ఠించారు.

## మూలాలు

వర్గం:తెలుగువారిలో వైణికులు
వర్గం:1886 జననాలు
వర్గం:1970 మరణాలు
వర్గం:గాంధేయవాదులు
వర్గం:గుంటూరు జిల్లా స్వాతంత్ర్య సమర యోధులు
వర్గం:గుంటూరు జిల్లా రంగస్థల నటులు
నాళం మట్టపల్లి

**నాళం మట్టపల్లి**
పలనాటి గాంధీగా జాతీయోద్య మంలో కీలక భూమి పోషించి
మహాత్ముని మన్ననలను పొందిన నిరాడంబరుడు.  అకుంఠిత దీక్షా పరుడు నాళం మటుపల్లి.

## జీవిత విశేషాలు
ఆయన &nbsp;గుంటూరు జిల్లాకు చెందిన రెంటచింతలలో  జన్మించారు. రెంటచింతల కేంద్రంగా ఖాదీ ఉద్య మాన్ని నడిపిన మటుపల్లి స్వగృహంలోనే వందలాది రాట్నాలతో ఖాదీని వడికి ఉద్యమాన్ని నడిపారు. మహాత్ముడి అడుగు జాడలలో నడిచిన మటుపల్లి స్వాతంత్ర్య పోరాటానికి తన యావదాస్థిని సమర్పించారు. మహాత్మాగాంధీని రెంటచింతలకు ఆహ్వానించి ఉద్యమాన్ని తీవ్రతరం చేశారు. రెంటచింతలలో గాంధీతో గాంధీజీ లాలా లజపతిరాయ్ విద్యాలయాన్ని ప్రారంభింపజేశారు. అంటరానితన నిర్మూలన కోసం దళిత, సుగాలి బాలబాలికలను చేరదీసి విద్యను నేర్పించారు. కందుకూరి స్పూర్తితో తన కుమార్తెకు పునర్వివాహం జరిపించారు. జాతీయోద్యమంలో పాల్గొన్న మటుపల్లిని రెండు పర్యాయాలు అరెసు చేసి కఠిన కారాగార శిక్ష విధించారు. కలకత్తా జాతీయ కాంగ్రెస్ మహాసభలకు గుంటూరు జిల్లా ప్రతినిధిగా హాజ రయ్యారు. స్వాతంత్ర్య యోధులకు ఎత్తిపోతల వద్ద రహస్య స్థావ రాన్ని ఏర్పాటు చేసి వారికి ఆశ్రయాన్ని కల్పించారు. గుర్రం మల్ల య్యకు విద్యను చెప్పించి ఆయన ఉన్నతికి వెన్నెముకగా నిలిచారు. ఫ్రెంచ్ చిత్రకారుడు డూజ్రాయల్ గోలి గ్రామంలోని పురాతన విగ్ర హాలను తరలించడానికి ప్రయత్నించగా, గ్రామస్తుల సహకారంతో అడుకున్నారు. ఆ విగ్రహాలను మద్రాసు పురావస్తు ప్రదర్శశాలకు చేర్పించడానికి కృషి చేశారు. ఆజన్మాంతం గాంధీ ఆశయాలకు అను గుణంగా నడిచిన మటుపల్లి 1961 జనవరి 24న అస్తమించారు.

## మూలాలు

వర్గం:గాంధేయవాదులు
వర్గం:1961 మరణాలు
వర్గం:జనన సంవత్సరం తప్పిపోయినవి
వర్గం:గుంటూరు జిల్లా స్వాతంత్ర్య సమర యోధులు
పరిరక్షణపై ఆధారపడిన జాతులు

**పరిరక్షణపై ఆధారపడిన జాతులు (LR/cd) ** అనేది అంతర్జాతీయ ప్రకృతి పరిరక్షణ సమైఖ్య (International Union for Conservation of Nature) 1994 లో (version 2.3) సంరక్షణ స్థితిలో భాగంగా వర్గీకరించిన జాతులు. ప్రస్తుతం ఈ వర్గం వాడుకలో లేదు, కాని IUCN Red Listలో మాత్రం ఈ వర్గం వాడుకలోనే ఉంది. 2001వ సంవత్సరంలోని (version 3.1) ప్రకారం ఈ వర్గాన్ని ప్రమాదానికి దగ్గరలో ఉన్న జాతులులో చేర్చడం జరిగింది. అయినప్పటికి ఈ వర్గాన్ని కొందరు పరిరక్షణపై ఆధారపడిన జాతులుగానే చూస్తున్నారు.

2015 డిసెంబరు నాటికి మెుత్తం 209 జాతుల మొక్కలు, 29 జాతుల జంతువులూ ఈ వర్గంలో ఉన్నాయి.

## మూలాలు

వర్గం:సంరక్షణ స్థితి
రసాయన సమ్మేళనం

**రసాయన సమ్మేళనం** (**Chemical compound**) అనగా రెండు లేదా అంతకంటే ఎక్కువ అణువులు పొసగియుండు ఒక వస్తుత్వము, ఇందు వేరువేరు మూలకాల నుండి కనీసం రెండు ఉంటాయి; ఇది రసాయన బంధం ద్వారా సంయోగం చెందుతుంది. ఇక్కడ అవశ్యకమైన అణువులు ఎలా కలిసి పట్టుగా ఉంటాయో అనే దానిపై ఆధారపడి సమ్మేళనాల యొక్క నాలుగు రకాలు ఉన్నాయి: బణువులు సమయోజనీయ బంధాలచే కలిసి పట్టుగా ఉండటం, లవణాలు అయోనిక్ బంధాలచే కలిసి పట్టుగా ఉండటం, అంతర్లోహ సమ్మేళనాలు లోహ బంధాలచే కలిసి పట్టుగా ఉండటం, కొన్ని సముదాయాలు సమన్వయ సమయోజనీయ బంధాలచే కలిసి పట్టుగా ఉండటం. అనేక రసాయనిక సమ్మేళనాలు కెమికల్ అబ్స్ట్రాక్ట్స్ సర్వీస్ (CAS) కేటాయించిన ఏకైక సంఖ్యా గుర్తింపును కలిగి వుంటాయి: ఇది CAS రిజిస్ట్రీ సంఖ్య.

వర్గం:రసాయన శాస్త్రం
వర్గం:రసాయన సమ్మేళనాలు
హెన్రీ ఫోర్డ్

**హెన్రీ ఫోర్డ్** (జూలై 30, 1863 - ఏప్రిల్ 7, 1947) ఒక అమెరికన్ పారిశ్రామికవేత్త, ఫోర్డ్ మోటార్ కంపెనీ వ్యవస్థాపకుడు, మాస్ ప్రొడక్షన్ యొక్క విడిభాగాల సాంకేతికత యొక్క అభివృద్ధి స్పాన్సర్. హెన్రీ ఫోర్డ్ ఆటోమొబైల్ లేదా దీని విడిభాగాలను క్రొత్తగా కనుగొనక పోయినప్పటికీ, ఇతను అనేక మధ్యతరగతి అమెరికన్ల స్థోమతకు తగ్గట్టు మొదటి ఆటోమొబైల్ అభివృద్ధిపరచి తయారు చేశాడు.

## మూలాలు

వర్గం:1863 జననాలు
వర్గం:1947 మరణాలు
వర్గం:అమెరికా ఆవిష్కర్తలు
వర్గం:అమెరికా పారిశ్రామికవేత్తలు
పమిడిముక్కల లక్ష్మీకాంత మోహన్

**పమిడిముక్కల లక్ష్మీకాంత మోహన్,** ప్రసిద్ధ నాటక అనువాదకుడు. వాగ్గేయకారుడు. నవలా రచయిత. జానపద కళా ప్రముఖుడు. సాహిత్యకళా యోధుడు పమిడిముక్కల లక్ష్మీకాంత మోహన్. గుంటూరు జిల్లా రేపల్లె సమీపం లోని వెల్లటూరులో అంకినీడు, మహాలక్ష్మమ్మ దంపతులకు 1928లో లక్ష్మీకాంత మోహన్ జన్మించాడు. చిన్నతనం నుంచి కమ్యూనిజం వైపు ఆకర్షితుడైన లక్ష్మీకాంతమోహన్ అనేక రంగాల్లో నిష్ణాతుడిగా ఎదిగాడు. షేక్సిపియర్ రచించిన 33 నాటకాలలో 22 నాటకాలను అనువదించాడు.  లక్ష్మీకాంతమోహన్ రచించిన షేక్సిపియర్ మెన్ అండ్ విమెన్, సైకలాజికల్ ఇంటర్ ప్రిటేషన్ గ్రంథాలను నాగపూర్ విశ్వవిద్యాలయం పాఠ్య గ్రంథాలుగా ఎంపిక చేసింది. తెలంగాణ పోరాట గాథలు తెలుగు గ్రంథాన్ని ఇంగ్లీషులోకి అనువదించాడు. చైనా గెరిల్లా యోధుడు, కూలి, కౌలుదారు, స్వామివివేకానంద, ఝాన్సీలక్ష్మీబాయి, కన్నకూతురు, అల్లూరి సీతారామరాజు బుర్రకథలను రచించడమే కాకుండా స్వయంగా వినిపించాడు. జానపద కళారూపమైన గొల్ల సుదులను ఆంగ్లంలోకి అనువదించి చెప్పాడు. కాంగ్రెస్ మంత్రుల వీధిబాగోతం, ఎల్లమ్మ కథ అనే ఒగ్గు కథలతో పాటు అనేక తెలంగాణ జానపద గేయాలను రచించాడు. బుర్రకథ పితామహుడు నాజర్కు  బుర్రకథలో మెలకువలను నేర్పాడు. రామరాజ్యం, సింహ గర్జన, సింహపురిరాణి, మేరియాన్ నవలలను రచించాడు. సింహగర్జన నవలను మద్రాసు, తెలంగాణ ప్రభుత్వాలు నిషేధించాయి. ఏఆర్ కృష్ణ ప్రదర్శించిన మాలపల్లి జీవ నాటకంలో లక్ష్మీకాంతమోహన్ బుర్రకథ ప్రధాన ఆకర్షణగా నిలిచింది. వృద్ధాప్యంలో తీవ్ర దారిద్ర్యంతో అష్టకషాలు పడ్డ లక్ష్మీ కాంతమోహన్ 1995 మే 5న అస్తమించాడు.

## మూలాలు

వర్గం:వాగ్గేయ కారులు
వర్గం:తెలుగు నవలా రచయితలు
వర్గం:1995 మరణాలు
వర్గం:1928 జననాలు
వర్గం:తెలుగు రచయితలు
వర్గం:గుంటూరు జిల్లా రచయితలు
మద్దెల పంచనాథం

**మద్దెల పంచనాథం**
అనితరసాధ్యమైన కళాకారుడు. గొప్ప హరికథా విద్వాంసుడు. హోర్మోనిస్టు మద్దెల పంచనాథం.
గుంటూరు జిల్లా రేపల్లెకు సమీపంలోని జంగాలవారి విశిష్ట వ్యకలు పాలెం గ్రామంలో ధర్మపురి, ధర్మమ్మ 
దంపతులకు 1920లో పంచనాథం జన్మించారు. ఏడవ ఏటనే విశ్వ విఖ్యాత నటుడు బళ్లారి రాఘవతో నటించారు. కొమ్మూరి నారా యణమూర్తి వద్ద నటనలో శిక్షణ పొందిన పంచనాధం చంద్ర మతి, విద్యావతి వంటి స్త్రీ పాత్రలను చక్కగా పోషించి పేరు ప్రతి ష్టలు పొందారు. హరిశ్చంద్ర నాటకంలో హరిశ్చంద్రుడు, నక్షత్రకు డు వంటి పాత్రలను కూడా ఆయన ధరించారు. 1940లో జంగాల వారిపాలెంలో క్రైస్తవ యువజన నాట్యమండలిని స్థాపించి జగజ్జే యుడు, దావీదు విజయము వంటి నాటకాలను విస్తృతంగా ప్రద ర్శించారు. సురభి నాటక సమాజంలో సభ్యునిగా చేరి దశాబ్దన్నర కాలం వందలాది ప్రదర్శనలలో పాల్గొన్నారు. బేతా వెంకటరావు, మల్లాది సూర్యనారాయణ వంటి అగ్ర నటులతో అనేక నాటకా లలో నటించారు. తరం మారింది చిత్రంలో కీలక పాత్రను పోషిం చారు. తెల్లాపల వెంకటేశ్వరగుప్తా వద్ద హరికథలో శిక్షణను పొంది వందలాది ప్రాంతాలలో చెప్పారు. హార్మోనిస్తుగా కూడా గుర్తింపును పొందిన పంచనాధం అనేక నాటక సమాజాలకు సంగీతాన్ని సమకూర్చారు. ఏవీ సుబ్బారావుకు శ్రీకృష్ణ పాత్ర తీరు తెన్నులపై ప్రత్యేక శిక్షణను ఇచ్చారు. విముక్తి, మోహినీ భష్మా సుర, తులసి జలంధర, రామభక్త హనుమాన్, సమ్రాట్, పృధ్వీ రాజ్, శ్రీవేమనయోగి, భూకైలాస్, మహాకవి కాళిదాసు వంటి నాట కాలను ఆయన రచించారు. రామభక్త హనుమాన్, మహాకవి కాళి దాసు నాటకాలకు సంగీత నాటక అకాడమి పురస్కారాలు లభిం చాయి. హైదరాబాద్ రవీంద్రభారతిలో అక్కినేని చేత కనకాభిషే కాన్ని పొందారు. ఆజన్మాంతం కళారంగానికి అంకితమైన పంచ నాదం 1985లో మరణించారు.
## మూలాలు

వర్గం:హరికథా కళాకారులు
వర్గం:హార్మోనియం విద్వాంసులు
వర్గం:1920 జననాలు
వర్గం:1985 మరణాలు
వర్గం:గుంటూరు జిల్లా రంగస్థల నటులు
వర్గం:రంగస్థలంపై స్త్రీ పాత్ర ధరించిన పురుషులు
సునీల్ దత్

**సునీల్ దత్** (జూన్ 6 1930&nbsp;– మే 25 2005) అసలు పేరు బాల్ రాజ్ దత్. ఈయన ప్రముఖ భారత సినిమా నటుడు, దర్శకుడు, నిర్మాత, రాజకీయ నాయకుడు. మన్మోహన్ సింగ్ ప్రధానిగా ఉన్న సమయంలో సునీల్ క్రీడా, యువజన వ్యవహారాల శాఖా మంత్రిగా వ్యవహరించారు. ఆయన కొడుకు సంజయ్ దత్ కూడా ప్రముఖ నటుడే. ఆయన  కూతురు ప్రియ దత్ మాజీ ఎంపిగా పని చేశారు.

1968లో భారత ప్రభుత్వం సునీల్ ను పద్మశ్రీ అవార్డుతో గౌరవించింది. 1984లో కాంగ్రెస్ పార్టీలో చేరి, వాయవ్య ముంబై నియోజకవర్గం నుండి 5సార్లు ఎంపిగా ఎన్నికయ్యారు.

## తొలినాళ్ళ జీవితం
సునీల్ దత్ 1930 జూన్ 6న పాకిస్థానీ పంజాబ్ లోని ఝేలం మండలంలోని ఖుర్ద్ గ్రామంలో పుట్టారు. ఆయన 5వ ఏటనే తన తండ్రి చనిపోయారు. 18వ ఏట భారతదేశం ఇండియా, పాకిస్థాన్ లుగా విడిపోయింది. సునీల్ తండ్రి యొక్క ముస్లిం స్నేహితుడు యాకూబ్ వీరికుటుంబాన్ని కాపాడారు. తరువాత పంజాబ్ లోని యమునా నగర్ సమీపంలోని మండేలీ అనే గ్రామంలో స్థిరపడ్డారు. ఈ గ్రామం యమునా నది ఒడ్డున ఉంది. ప్రస్తుతం ఈ యమునా నగర్ హర్యానా ప్రాంతంలోని ఒక మండలం. ఆ తరువాత లక్నోకు మారారు. డిగ్రీ చదువుకునే రోజుల్లో అమీనాబాద్ గల్లీలో గడిపారు సునీల్. ముంబైలోని జై హింద్ కళాశాలలో చదువుకుని, నగరంలోని బెస్ట్ ట్రాన్స్ పోర్ట్ డివిజన్ లో ఉద్యగం చేశారు.

## కెరీర్
రేడియో కార్యక్రమాలతో కెరీర్ ప్రారంభించారు సునీల్. సిలోన్ రేడియోలో హిందీ ప్రసారాల్లో ఆయన చాలా ప్రఖ్యాతులు. దక్షిణ ఆసియాలో ఈ సిలోన్ రేడియో చాలా ప్రసిద్ధమైనది. 1955లో విడుదలైన రైల్వే ప్లాట్ ఫాం సినిమాతో మొదటిసారి నటునిగా పరిచయం అయ్యారు ఆయన.

1957లో విడుదలైన మదర్ ఇండియా సినిమాతో స్టార్ గా ఎదిగారు సునీల్. ఈ సినిమాలో తనతో కలసి నటించిన నర్గిస్ దత్ నే 1958 మార్చి 11న వివాహం చేసుకున్నారు. ఈ సినిమా షూటింగ్ సమయంలో అగ్నిప్రమాదం జరగగా, నర్గిస్ ను సునీల్ కాపాడి ఆమె ప్రేమను గెలుచుకున్నారని అప్పట్లో చెప్పుకునేవారు.

వీరి కుమారుడు సంజయ్ దత్ కూడా విజయవంతమైన నటుడు.  ఆయనకు ఇద్దరు కూతుళ్ళు. ప్రియ దత్, నమ్రతా దత్. మదర్ ఇండియా సినిమాలో తనతో కలసి నటించిన రాజేంద్ర కుమార్ కొడుకు కుమార్ గౌరవ్ కు ఇచ్చి తన రెండో కూతురు నమ్రతా దత్ కు ఇచ్చి  వివాహం చేశారు సునీల్.

## అవార్డులు, గుర్తింపులు

* 1963 – ముఝే జానే దో సినిమాకిగానూ ఫిలింఫేర్ ఉత్తమ నటుడు అవార్డు
* 1964 – యాదే సినిమాకు జాతీయ ఉత్తమ సినిమా, హిందీ భాషలోని ఉత్తమ ప్రాంతీయ చిత్రం అవార్డులు
* 1965 – ఖాందాన్ సినిమాలోని నటనకు ఫిలింఫేర్ ఉత్తమ నటుడు అవార్డు
* 1967 – మిలన్ సినిమాకు బి.ఎఫ్.జె.ఎ అవార్డులు అందించిన ఉత్తమ నటుడు పురస్కారం
* 1968 – పద్మశ్రీ
* 1982 –షరీఫ్ ఆఫ్ ముంబై
* 1995 – ఫిలింఫేర్ జీవిత సాఫల్య పురస్కారం
* 1997 – స్టార్ స్క్రీన్ జీవిత సాఫల్య పురస్కారం
* 1998 – రాజీవ్ గాంధీ జాతీయ సద్భావన పురస్కారం
* 2000 – ఆనందలోక్ అవార్డులు ఇచ్చిన జీవిత సాఫల్య పురస్కారం
* 2001 –జీ సినీ అవార్డులు అందించిన జీవిత సాఫల్య పురస్కారం
* 2005 – దాదా సాహెబ్ ఫాల్కే అకాడమీ చే  ఫాల్కే రత్న అవార్డు  
* ఐ.ఐ.ఎఫ్.ఎస్, లండన్,  గ్లోరీ ఆఫ్ ఇండియా అవార్డ్ అందించింది.

## సినిమాలు

## ఇవి కూడా చూడండి
హుస్సేనీ బ్రాహ్మణులు

## మూలాలు

వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:1929 జననాలు
వర్గం:2005 మరణాలు
వర్గం:పద్మశ్రీ పురస్కార గ్రహీతలు
పంజాబీ ముస్లింలు

**పంజాబీ ముస్లింలు** (  (షాముఖీ) ) అన్నది తూర్పు పాకిస్తాన్, వాయవ్య భారతదేశం ప్రదేశాల్లో విస్తరించిన పంజాబ్ ప్రాంతానికి చెందిన భాషాపరమైన, భౌగోళికమైన, మతపరమైన జన సమూహం. పంజాబీ జాతిలో అత్యంత పెద్ద సముదాయమైన పంజాబీ ముస్లింలు ఇస్లాంను అనుసరిస్తూ, పంజాబీ భాష మాట్లాడుతారు. 90 కోట్లకు పైగా జనాభాతో,  పాకిస్తాన్ లో అతి ఎక్కువ జనాభా కలిగిన జాతిగానూ, ప్రపంచవ్యాప్తంగా మూడవ అతిపెద్ద సంఖ్యాధిక్య ముస్లిం జాతిగానూ నిలుస్తోంది. పంజాబీ ముస్లింలలో ఎక్కువమంది ఇస్లాంలో సున్నీ శాఖకు చెందినవారు. వీరిలో మైనారిటీలుగా షియాలు, పంజాబ్ లోనే ప్రారంభమైన అహ్మదియ్యా వంటి శాఖల వారు ఉన్నారు.

పంజాబీ ముస్లింల మాతృభూమి ప్రధానంగా పాకిస్తానీ ప్రావిన్సు అయిన పంజాబ్ లో నెలకొన్నాయి. ఉత్తర అమెరికా, యునైటెడ్ కింగ్ డమ్ లలో చెప్పుకోదగ్గ సముదాయాలు, మధ్య ప్రాచ్యంలో పెద్ద స్థాయిలో విదేశీ జనాభాగా వీరికి ప్రపంచవ్యాప్త డయాస్పోరా ఉంది.

పంజాబ్ అంటే ఐదు జలాలు అని యధాతథ అర్థం వస్తుంది (పంజ్-ఐదు, ఆబ్-జలాలు). ఈ ప్రాంతంలో ప్రవహించే ఐదు నదుల వల్ల ఈ ప్రాంతానికి పంజాబ్ అన్న పేరు వచ్చింది. పంజాబ్ ను భారతదేశానికి, పాకిస్తాన్ కీ ధాన్యగారాంగా పేర్కొంటూ వుంటారు.

పంజాబ్ ప్రాంతంలోని వివిధ తెగలు, కులాలు, మతాలకు చెందిన నివాసులను విస్తృతమైన సాధారణపదం పంజాబీ అన్నది వాడడం 18వ శతాబ్ది ప్రారంభం నుంచి మొదలైంది. దీనికి ముందు పంజాబ్ ప్రాంతంలో భాషాపరమైన, చారిత్రికమైన, జాతిపరమైన సామాన్య లక్షణాలు, సాధారణ చరిత్ర పంచుకునే ఉన్నా ప్రజల్లో పంజాబీ అన్న జాతిపర, సాంస్కృతక గుర్తింపు ఉండేది కాదు.

## మూలాలు